Joseph Andrew Williams

Joseph Andrew Williams (Minneapolis, 1974ko maiatzaren 2a) estatubatuar elizgizon katolikoa da. 2021etik 2024ra Saint Paul eta Minneapolisko apezpiku laguntzailea izan zen, 2024tik 2025era Camdengo apezpiku lagunkidea, eta 2025az geroztik elizbarruti bereko ordinarioa da.

 Bizitza 
1974ko maiatzaren 2an jaio zen Minneapolisen (Minnesota), Gary eta Mary Willamsen familian. Stillwaterren hazi zen. Bederatzi seme-alabetatik hirugarrena da. Haren anaia, Peter Williams, 2004an apaiztu zen.

Minnesotako Unibertsitatean (Morris) biologia ikasi zuen eta 1996an graduatu zen. Gero Steubenvilleko Unibertsitate Frantziskotarrean (Ohio) matrikulatu zen filosofia ikasteko, eta 1998tik 2002ra teologia ikasi zuen Saint Pauleko apaizgaitegian.

2002ko maiatzaren 28an apaiztu zen. Apaiz gisa honako ministerio hauek bete zituen:

 Saint Pauleko San Paulo katedraleko bikarioa (2002tik 2004ra).
 Faribaulteko Jainkoaren Errukiaren elizako bikarioa (2004tik 2005era).
 Hamptongo San Matias elizako parrokoa (2005etik 2008ra).
 New Trierko Santa Maria elizako parrokoa (2005etik 2008ra).
 Minneapolisko San Eztebe elizako parrokoa (2008tik 2020ra).
 Minneapolisko Arrosario Santuaren parrokiako administratzailea (2020tik 2022ra).
 Pertsona desgaituen koordinatzailea (2003tik 2005era).

Gainera, hispanoamerikarren eta gaztelaniaz hitz egiten duten katolikoen koordinantzaile gisa da ezaguna.

2021eko abenduaren 10ean, Frantzisko aita santuak Saint Paul eta Minneapolisko apezpiku laguntzaile eta Idassako apezpiku titular izendatu zuen. 2022ko urtarrilaren 25ean apezpiku ordenatu zuten Saint Pauleko katedralean. Misericordiam volo () leloa hautatu zuen.

2024ko maiatzaren 21ean Camdengo apezpiku lagunkide izendatu zuten, eta irailaren 10ean hartu zuen kargua. 2025eko martxoaren 17an Camdengo ordinario izatera iritsi zen.

 Ondorengotza apostolikoa 

 Erreferentziak 

 Kanpo estekak 

Kategoria:Minnesotarrak
Kategoria:Ameriketako Estatu Batuetako apaiz katolikoak
Kategoria:Frantzisko aita santuak izendatutako apezpikuak